Swakopmund is Kwêla se Dorp van die Jaar | Netwerk24
16 Junie 2019 19:00
Swakopmund is Kwêla se Dorp van die Jaar. Foto: Karla Janse van Vuuren
Dié Namibiese kusdorp is Sondag aangewys as vanjaar se Dorp van die Jaar.
Paul Venter, vervaardiger van die reeks, sê Swakopmund het ’n rekordgetal stemme gekry.
Die ander twee dorpe in die top drie was Dullstroom en Stilbaai.
Venter sê Swakopmund het dubbel soveel stemme as sy naaste teenstander gekry. “Dit is ’n eerste vir die reeks.”
Die Kwêla Dorp van die Jaar-titel word toegeken aan die dorp wat die meeste SMS-stemme gekry het.
Swakopmund kan nou met ’n gesogte titel spog en Kwêla se produksiespan skiet boonop ’n advertensie van 45 sekondes vir dié dorp. Dit sal ook gebruik word in die R1 miljoen-lugtyd wat Swakopmund kry vir bemarking van die dorp.
Daar word later vanjaar ’n groot KIA Dorp van die Jaar-makietie in Swakopmund gehou.
Én, dié kusdorp se naam word nou by ’n gesogte lysie van wenners ingesluit.
Jeffreysbaai het verlede jaar met die louere weggestap. Mosselbaai, Mariental, Graaff-Reinet, De Rust, Sabie, Fouriesburg en Middelburg was ook al die Dorp van die Jaar.
Meer oor: Kwêla | Dorp Van Die Jaar